Kérem, olvassa el a „Nemzetközi gazdasági kapcsolatok” c. prezentációt és válaszoljon röviden az alábbi kérdésekre!

1. Mit nevezünk autarkiának és embargónak?
2. Mit nevezünk „specializációnak” a nemzetközi munkamegosztás viszonylatában, fogalmazza meg saját szavaival a jelenséget!
3. Mikor van egy országnak komparatív előnye egy termék előállításában?
4. Definiálja a vám fogalmát!
5. Miként „védi” a vám az importőr ország termelőjét?
6. Sorolja fel általánosságban a gazdasági integrációk előnyeit, hátrányait!
7. Mi a schengeni övezet lényege?
8. Írja fel a folyó fizetési mérleg szerkezetét!
9. Mit mutat meg a külkereskedelmi mérleg?
10. Soroljon fel 5 országot, akivel külkereskedelmi kapcsolatunk számottevő!
11. Mi volt az oka Mo folyó fizetési egyenlege romlásának különösen 2022-től?
12. Definiálja a valutaárfolyam fogalmát!
13. Hogy hat az árfolyam változása az exportra és az importra?
14. Hogy hat a Ft gyengülése az inflacióra?
15. Sorolja fel az EU legismertebb intézményeit és nevezze meg közülük azt a kettőt, amelyik a legfőbb döntéshozó!
16. Hány éves az EU költségvetési ciklusa?
17. Mo mikor lépett be a Közösségbe?
18. Melyek a közös európai pénz (€) előnyei?
19. Hogy alakult a Ft/€ árfolyam az elmúlt 10 évben?
20. Határozza meg a globalizáció fogalmának lényegét!
21. Ha egy nemzetgazdaság tudatosan nem vesz részt a világkereskedelemben, akkor autarkiáról, bezárkózásról beszélünk. A kimaradás történhet kényszer hatására is. Ez általában a nemzetközi közösség és az adott ország viszonyának megromlása esetén következik be, amikor az adott ország a nemzetközi etikai vagy jogi normákkal ellentétesen cselekszik, s ezért a nemzetközi közösség embargóval, azaz a kereskedelem tilalmával vagy jelentős korlátozásával sújtja.
22. Az adott országnak meg kell vizsgálnia melyek azok a termékek melyek előállításában a leghatékonyabbak (alacsony egységköltséggel tudja előállítani) és ezeket kell exportálniuk.
23. Egy országnak komparatív előnye van egy termék előállításában, ha az adott termék gyártásának más termékekben kifejezett alternatív költsége alacsonyabb, mint más országokban (azaz nagyobb a relatív hatékonyság).
24. A vám adójellegű kifizetés, amely megemeli a vámhatáron áthaladó áru árát.
25. Amennyiben az importterméket vám terheli, a hazai termelő egészen a vámmal növelt importár szintjéig növelheti saját termékének árát az importőr országban. A magasabb ár veszteség a fogyasztó számára. A fogyasztók kevesebbet tudnak vásárolni magasabb áron, csökken az úgynevezett fogyasztói többlet. A magasabb ár ugyanakkor nyereséget jelent az importőr ország termelője számára, nő a termelői többlet.
26. A kereskedelem korlátainak fokozatos felszámolása megkönnyíti a tagok áruinak, szolgáltatásainak, munkaerejének vagy tőkéjének átjutását a többi tagország piacaira. Elsődleges célja a tagok közötti kereskedelem liberalizálása. A piacok kiszámíthatóbbak, biztonságosabbak lesznek, javulnak az exportlehetőségek. A verseny fokozódásával jár, a specializáció erősödésével, javul a gazdaságok hatékonysága, maga a jólét is növekszik.   
    A tartós, hosszú távú együttműködésben azonban az állami szuverenitás csökkentése miatt feszültségek is kialakulhatnak a tagok között, mivel eltérő tagállami érdekeiket kell összehangolni, majd feladni az együttműködés érdekében.
27. A schengeni térségnek köszönhetően közel 420 millió ember utazhat szabadon a schengeni tagállamokban, anélkül, hogy határellenőrzésen kellene átesnie.
28. A folyó fizetési mérleg egy adott naptári évre vonatkozóan mutatja az áruexport és áruimport mellett a szolgáltatások exportját és importját, valamint a termelési tényezők nemzetközi áramlásából származó bevételeket és kiadásokat, illetve a nemzetgazdaságnak juttatott vagy onnan kiáramló egyoldalú átutalásokat.
29. A külkereskedelmi mérleg az összes áruexport és az összes áruimport különbözeteként határozható meg.
30. Németország, USA, Egyesült Királyság, Ausztria, Svájc
31. A magas infláció: forint-euró árfolyam romlása, magas áfa, kormányzati különadók, magas energiaárak, reálbérek csökkenése
32. A valutaárfolyam valamely külföldi valuta hazai valutában kifejezett ára.
33. A valutaárfolyam, illetve annak változása az exportőrök bevételét ugyanúgy megváltoztathatja, mint ahogy hatást gyakorolhat az importkiadások nagyságára, a működő tőke áramlásra, vagy befolyásolhatja a munkaerő vándorlását. Az árfolyam-politikán keresztül az egyes országok befolyásolni tudják a gazdaság növekedését, a belső és a külső egyensúlyt.
34. Az árfolyammozgások hatást gyakorolnak a hazai infláció nagyságára is. A nemzeti fizetőeszköz gyengülése miatt az importtermékeket magasabb áron lehet csak beszerezni. Az import akár a belföldi végfogyasztóknál, akár belföldi termelők inputjaként szolgál, árnövekedése miatt növelik a fogyasztók kiadásait és a termelők termelési költségeit. A nemzeti valuta árfolyamának gyengülése így az importárak növekedésén keresztül inflációt generál.
35. Európai Parlament, Európai Tanács, Európai Unió Tanácsa, Európai Unió Bírósága, Európai Bizottság, Európai Központi Bank, Európai Számvevőszék (aláhúzva a fő döntéshozó szervek)
36. Ált. 5-7 év, a jelenlegi keret 2021-2027 közötti
37. MO 2004. május 1-én lépett be az Európai Unióba.
38. könnyebb összehasonlítani az árakat az euróövezeten belül; árstabilitás; a vállalkozások könnyebben, alacsonyabb költséggel és biztonságosabban vásárolhatnak és értékesíthetnek termékeket az euróövezetben; nagyobb fokú gazdasági stabilitás és növekedés; integráltabb, ezért hatékonyabban működő pénzügyi piacok; az eurót használó országok nagyobb befolyása a világgazdaságban.
39. Gyengül a forint
40. „egy dinamikus, multidimenzionális folyamat, aminek eredményeképpen a nemzeti erőforrások nemzetközileg egyre mobilakká válnak, a nemzetgazdaságok pedig eközben egyre inkább függőségi viszonyba kerülnek.” - OECD