Kérem, olvassa el a „Jogi alapismeretek” c. prezentációt és válaszoljon röviden az alábbi kérdésekre!

1. Definiálja a jogszabály fogalmát!
2. Mitől hatályos egy jogszabály? (Az érvényes jogszabály alkalmazási feltételei)
3. Mit nevezünk jogalkalmazásnak?
4. Sorolja fel a jogszabályi hierarchia szintjeit!
5. Mi a jogszabályi hierarchia lényege? (3 alapelv)
6. Milyen jogágakat ismer?
7. Sorolja fel és magyarázza el a tulajdonos 3 legalapvetőbb jogosultságát!
8. Melyek a tulajdon átruházásának feltételei?
9. Mi az a kötelem?
10. Definiálja a szerződés fogalmát!
11. Mit jelent a szerződés visszterhessége?
12. Szerződés tartalma vonatkozásában, milyen fajtái lehetnek a „főszolgáltatásoknak”?
13. Mikor beszélünk versenytárgyalásról?
14. Mi a különbség a szerződés „semmissége” és „megtámadhatósága” között?
15. Milyen esetekben fordul elő, hogy a szerződés teljesítés nélkül szűnik meg?
16. Mikor beszélünk a szerződés rendkívüli felmondásáról?
17. Írja le, mit tud a kötelezetti késedelemről egy szerződéses jogviszony keretében!
18. Mikor beszélünk kártérítésről egy szerződés esetében?
19. Mi az a kötbér?
20. Mit tud a vállalkozási szerződés ismérveiről? Írja le!
21. jogszabály: magatartásszabály, parancs, norma, amelyet az állam alkot, elismer és kikényszerít
22. Hatályos a jogszabály, ha az érvényes jogszabály alkalmazásának feltételei fennállnak. Időbeli (mikortól - meddig alkalmazható), területi (hol alkalmazható), személyi (mely személyekre kell a normát alkalmazni).
23. A jogalkalmazás tágabb értelemben a társadalom tagjainak önkéntes jogkövetése, valamint a jogviszonyban lévő felek vitája esetén konszenzus létrehozása egyezség útján. Szűkebb értelemben bíróságok, más hatóságok jogalkalmazását jelenti.
    1. Az Országgyűlés törvénye
    2. a Kormány rendelete
    3. a miniszterelnök és a miniszter rendelete
    4. az önkormányzat rendelete.
    5. Az alacsonyabb szintű jogforrás nem lehet ellentétes a magasabb szinten álló jogforrással. Amennyiben az alacsonyabb szintű jogforrás ezen alapelvi követelménynek nem felel meg, úgy azt érvénytelennek, más néven semmisnek kell tekinteni.
    6. A később megalkotott jogszabály a korábban megalkotott jogszabály hatályát lerontja.
    7. Amennyiben két jogforrás ugyanazon jogforrási szinten áll, amelyek közül az egyik általánosan, míg a másik speciálisan szabályozza az adott társadalmi viszonyt, akkor a speciális jogszabályt kell alkalmazni.
24. Alkotmányjog, Közigazgatási jog, Pénzügyi jog, Büntetőjog, Büntetőeljárási jog, Nemzetközi jog, Polgári jog, Polgári eljárásjog, Munkajog, Családjog
    1. A birtoklás a dolog feletti tényleges hatalmat jelenti. Birtokos az, akinek tényleges lehetősége van arra, hogy a dolgot hatalmában tartsa. A birtoklás ténye megalapozza a birtokhoz fűződő jogosultságokat, azt is, hogy a birtokos a birtokvédelem eszközeivel éljen.
    2. A tulajdonos jogosult a dolgot használni, az igényeinek megfelelő mértékben jogosult igénybe venni, a dolog hasznait szedni.
    3. A rendelkezési jog leginkább garantálja a tulajdonjog kizárólagosságát. Részjogosultságokból tevődik össze: a tulajdonos másnak átengedheti a dolog birtoklásának, használatának, hasznai szedésének jogát; a dolgot biztosítékul adhatja, vagy másként megterhelheti; a dolog tulajdonjogát másra átruházhatja; a dolog tulajdonjogával felhagyhat, kivéve ingatlan tulajdonjogával.
25. Az átruházás feltételei: csak tulajdonostól lehet tulajdonjogot szerezni, érvényes szerződés vagy más jogcím, szükséges továbbá az ingó dolog birtokba adása, ingatlan esetén pedig az ingatlan-nyilvántartásba bejegyzés.
26. A kötelem kötelezettség a szolgáltatás teljesítésére és jogosultság a szolgáltatás teljesítésének követelésére.
27. A szerződés a felek kölcsönös és egybehangzó jognyilatkozata, amelyből kötelezettség keletkezik a szolgáltatás teljesítésére és jogosultság a szolgáltatás követelésére.
28. A szerződéssel kikötött szolgáltatásért ellenszolgáltatás jár, a szolgáltatással szemben értékét tekintve vele arányban álló ellenszolgáltatásnak kell állni (értékarányosság).
29. Főszolgáltatás fajtái: dolog vagy más jogosultság adása, tevékenység kifejtésére irányuló, helytállási főkötelezettséget jelentő, nem tevőleges szolgáltatás
30. Ha a fél olyan ajánlati felhívást tesz, amelyben több személytől kéri ajánlat benyújtását, azzal, hogy a beérkezett ajánlatok közül a felhívásban foglaltaknak megfelelő, legkedvezőbb ajánlatot benyújtó ajánlattevővel köt szerződést, akkor szerződéskötési kötelezettség terheli, de a felhívásában kikötheti magának azt a jogot, hogy a szerződéskötést megtagadja.
31. A semmisség az érvénytelenség abszolút megjelenési formája, a semmis szerződés ugyanis olyan nagyfokú hibában szenved, amit a jog "nem tűrhet el", ezért a törvény erejénél fogva már a megkötése pillanatától érvénytelennek számít.

A megtámadhatóság ezzel szemben az érvénytelenség feltételes formája, olyan függő jogi helyzet áll elő, melyben a szerződés, jogügylet csak a sikeres megtámadás következtében válik érvénytelenné.

* 1. a felek közös akaratából szerződéssel, vagy egyoldalú nyilatkozattal (elállás, felmondás, beszámítás);
  2. bírósági, hatósági határozat vagy jogszabály megszüntető ereje révén
  3. egyéb okból, pl. a követelés és tartozás egy kézben való egyesülése, valamelyik fél halála, illetőleg lehetetlenülés okából.

1. A rendkívüli felmondás joga az egyik fél súlyos szerződésszegése esetén a másik felet mind a határozott, mind a határozatlan idejű szerződéseknél megilleti. A rendkívüli felmondást indokolni kell, általában azonnalra szól, és mivel legtöbbször a másik fél szerződésszegésére alapozott, szankciós jelleget hordoz magában.
2. Kötelezetti késedelemről akkor beszélünk, ha a kötelezett a szolgáltatást annak esedékességekor nem teljesíti.

Objektív jogkövetkezményei: a jogosult követelheti a teljesítést, elállhat a szerződéstől, a kötelezett köteles megtéríteni a jogosultnak a késelemből eredő költséget, kivéve, ha a késedelmét kimenti.

Szubjektív szankciója: kártérítési kötelezettség és a kárveszély viselése és a pénztartozás késedelmes teljesítése esetén a késedelmi kötbér.

1. A kártérítés, mint szubjektív szavatossági igény alapján a kötelezett köteles megtéríteni a jogosultnak a hibás teljesítésből eredő kárát, kivéve, ha a hibás teljesítést kimenti.
2. A kötbér a felek által írásban kikötött pénzösszeg, mellyel a kötelezett pénz fizetésére kötelezheti magát arra az esetre, ha a szerződést olyan okból megszegi, amelyért felelős.
3. Vállalkozási szerződés alapján a vállalkozó tevékenységgel elérhető eredmény megvalósítására, a megrendelő annak átvételére és a vállalkozói díj megfizetésére köteles. A vállalkozási szerződés alanyai a megrendelő és a vállalkozó. A szerződés teljesítése: átadás-átvételi eljárás.